section_heading: Vojna karijera
paragraph_text: Helmuth von Moltke mlađi rođen je 25. svibnja 1848. godine u Gersdorfu u pruskoj vojničkoj obitelji. Sin je Adolfa von Moltkea, inače danskog, a potom pruskog dužnosnika u Schleswig-Holsteinu i Auguste von Moltke rođene Krohn. Njegov ujak feldmaršal Helmuth von Moltke stariji bio je znameniti pruski vojskovođa, načelnik pruskog Glavnog stožera i junak njemačkog ujedinjenja, a po njemu je Moltke mlađi dobio i ime.